cyanic-selkie/wikianc huggingface dataset:
Egipat
Kultura
Egipatski renesansni vrhunac je dostignut krajem 19. i početkom 20. vijeka kroz rad ljudi poput Muhameda Abduhua, Ahmeda Lutfi el-Sayeda, Muhammad Loutfi Goumah, Tawfiqa el-Hakima, Louisa Awada, Qasima Amina, Salama Moussa, Taha Huseina i Mahmouda Mokhtara. Oni su utrli liberalni put za Egipat izražen kroz obavezu za ličnu slobodu, sekularizam i vjeru a u cilju napretka.
Umjetnost
mini|desno|300px|Scena vaganja srca iz [[Knjiga mrtvih|Knjige mrtvih]] Egipćani su bili jedna od prvih civilizacija koja je kodifikovala elemente dizajna u umjetnosti i arhitekturi. Egipatska plava, također poznata kao silikat kalcija i bakra je pigment koji su Egipćani koristili hiljadama godina. Smatra se da je to prvi sintetički pigment. Egipatska civilizacija je poznata po svojim kolosalnim piramidama, hramovima i monumentalnim grobnicama. Najpoznati primjerci su: Džozerova piramida, koju je dizajnirao arhitekt i graditelj Imhotep, Sfinga, i hram Abu Simbela. Moderna i savremena egipatska umjetnost je raznolika od vernakularne arhitekture Hassane Fathyja i Ramsesa Wissa Wassefa preko skulptura Mahmouda Mokhtara, do osebujne Koptske ikonografije Isaaca Fanousa. Kairska kuća opere služi kao glavno mjesto izvođenja umjetničkih djela i sastajalište umjetnika u egipatskom glavnom gradu.
Književnost
Egipatska književnost vuče korijene još iz Starog Egipta. Egipčani su bili jedna od prva kultura koja je razvila književnost u današnjem obliku. Egipatski pisci i pjesnici su bili među prvima koji su eksperimentisali sa modernim stilovima arapske književnosti i u tome su imitirani širom Bliskog istoka. Prvi moderni egipatski roman Zaynab Muhammeda Huseina Haykala je objavljen 1913. godine na egipatskom dijalektu arapskog jezika. Egipatski romanopisac Naguib Mahfouz je prvi pisac na arapskom jeziku koji je dobio Nobelovu nagradu za književnost. Egipatske književnice uključujući Nawal El Saadawi, poznatu po feminističkom aktivizmu, i Alifa Rifaat su književnice koje pišu o ženama i tradiciji.
Književnost na egipatskom arapskom je najpopularniji književni žanr među Egipćanima, zastupana od strane Ahmeda Fouada Negma (Fagumi), Salaha Jaheena i Abdela Rahman el-Abnudija.
Kinematografija
Egipatska kinematografija je regionalni lider još od pojave zvuka. 1936. godine, Studio Misr, finansiran od industrijalca Talaata Harba, pojavljuje se kao vodeći egipatski studio i tu ulogu je zadržao tri desetljeća. Za više od 100 godina, u Egiptu je producirano više od 4000 filmova što čini oko tri četvrtine ukupne arapske produkcije. Egipat se smatra vodećom zemljom u oblasti kinematografije na Bliskom istoku. Glumci iz cijelog arapskog svijetu nastoje se pojaviti u egipatskoj kinematografiji kako bi se proslavili. Međunarodni filmski festival u Kairu je od strane Međunarodne federacije udruženja filmskih producenata ocijenjen kao jedan od 11 festivala u svijetu uz vrhunski svjetski rejting.
Muzika
Egipatska muzika je bogata mješavina autohtonih, mediteranskih, afričkih i zapadnjačkih elemenata. Sastavni je dio egipatske kulture još od antičkog doba. Drevnim Egipćanima je za muziku zaslužan jedan od njihovih bogova Hathor koji je pronašao muziku, dok ju je Oziris s druge strane koristio kao dio svog napora da civilizuje svijet. Egipćani još od tada koriste muzičke instrumente. Savremena egipatska muzika svoje početke vuče od tragova kreativnog rada ljudi kao što su: Abdu-l Hamuli, Almaz i Mahmud Osman, koji su uticali na kasnija stvaralaštva Sayeda Darwisha, Umme Kulsum, Mohammeda Abdel Wahaba i Abdela Halim Hafeza čija se doba smatraju zlatnim dobima egipatske muzike. U istaknute savremene egipatske pop pjevače ubrajaju se Amr Diab i Mohamed Mounir.
Muzeji
mini|lijevo|250px|[[Egipatski muzej]] Egipatska civilizacija je jedna od najstarijih civilizacija na svijetu. Zahvaljujući milenijskoj tradiciji, ova civilizacija je tokom svog%janja dolazila u kontakte s mnogim drugim civilizacijama i nacijama te je kroz mnogo epoha, počevši od prahistorijskog do modernog doba, prolazila kroz mnoge periode kao što su: faraonski, romanski, grčki, islamski i mnoge druge. Upravo zbog ovih velikih vremenskih razlika u svom%janju, kontinuiranih kontakta s drugim narodima i kulturama u današnjem Egiptu%ji najmanje 60 muzeja koji uglavnom pokrivaju navedene periode egipatske civilizacije.
Tri glavna muzeja u Egiptu su: Egipatski muzej koji ima više od 120.000 muzejskih eksponata, Egipatski nacionalni vojni muzej i Ratni panoramni muzej 6. oktobar, muzej izgrađen u sjećanje na oktobarski rat iz 1973. godine.
Veliki egipatski muzej (GEM), poznat i kao Giza muzej, je planirani muzej artefakata drevnog Egipta. Opisan kao najveći arheološki muzej u svijetu, muzej će zvanično biti otvaren 2015. godine. Muzej će biti smješten na površini od 50 hektara a nalazit će se oko 2 km od nekropole Giza i dio je novog master plana platoa.
Festivali
Egipat proslavlja mnoge festivale i vjerske karnevale, također poznate i kao mulid. Oni su obično povezani s određenim koptskim svecima ili sufijskim historijskim ličnostima i često ih proslavljaju Egipćani bez obzira na vjeru. Tokom mjeseca Ramazana osjeća se poseban doživljaj u Egiptu, proslavlja se sa mnoštvom zvuka, svjetala (lokalni lampioni poznati kao fawaneesi) i baklji tako da se mnogi muslimanski turisti iz regije tokom Ramazana okupljaju upravo u Egiptu kako bi svjedočili tim dešavanjima.
Drevni festival proljeća Sham en Nisima egipćani proslavljaju hiljadama godina, obično između egipatskih mjeseci Paremoude (aprila) i Pashonsa (maja), nakon Vaskrsa.
Kuhinja
mini|lijevo|250px|Koshari, egipatsko nacionalno jelo Egipatska kuhinja je posebno pogodna za vegetarijansku dijetu, jer se u velikoj mjeri oslanja na jela od povrća. Iako kuhinja u Aleksandriji i priobalnom dijelu Egipta ima tendenciju korištenja ribe i drugih morskih plodova, ipak se većina egipatske kuhinje temelji na namirnicama koje rastu iz zemlje. Posmatrajući kroz historiju, meso je bilo vrlo skupo za većinu Egipćana, tako da razvijen veliki broj vegetarijanskih jela.
Neki smatraju da je koshari (mješavina riže, leće, i makarona) nacionalno jelo. Ovom jelu se može dodati i prženi luk. Osim toga, ful medames (jelo od boba, jedne vrste mahunarki) je jedno od najpopularnijih jela. Bob se također koristi i za pripremanje falafela (poznat i kao "ta'meyya"), jela koje je izvorno nastalo u Egiptu i proširilo se na druge dijelove Bliskog Istoka. Prženi bijeli luk sa korijanderom se dodaje mulukhiyyau, popularnoj zelenoj supi od sitno sjeckanog lišća jute ili korkore, ponekad sa dodatkom pilećeg ili zečijeg mesa.
Sport
Nogomet je najpopularniji sport u Egiptu. Kairski derbi je jedan od najkrvavijih derbija u Africi. BBC je ovaj derbi svrstao kao sedmi u svijetu po štetama koje se nanesu tokom njegovog održavanja. Upravo zbog tih nemira koji se dešavaju tokom nogometnog derbija dva najveća egipatska kluba, već duže vrijeme derbiji se odigravaju na neutralnom stadionu u Kairu. Nogometni klub Al Ahly je najuspješniji klub 20. vijeka u Africi prema Afričkoj konfederaciji nogometnih saveza (CAF) a kojeg u stopu prati njegov rival Zamalek SC. Od iste konfederacije, klub Al Ahly je 2000. godine proglašen kao afrički klub 20 vijeka. Osim toga, Al Ahly je trenutno uz klubove Boca Juniors i AC Milan najuspješniji svjetski klub po broju osvojenih međunarodnih trofeja (ukupno osvojenih 18 trofeja).
Egipatska nogometna reprezentacija, poznata pod nazivom Faraoni je osvajala afričko prvenstvo 7 puta od čega triput uzastopno 2006., 2008. i 2010. godine. Smatrana kao najbolja afrička reprezentacija jedna je od rijetkih koja je dostigla 9. mjesto na FIFA-inoj rang listi iako se samo u dva navrata kvalifikovala na svjetsko nogometno prvenstvo. Mlada egipatska nogometna reprezentacija Mladi faraoni, je na svjetskom prvenstvu u Argentini 2001. godine osvojila bronzanu medalju. Pored nogometa, u Egiptu su popularni i skvoš i tenis. Egipatska skvoš reprezentacija je poznata kao nezgodna reprezentacija na međunarodnim takmičenjima još od 1930-tih. Amr Shabana i Ramy Ashour su najbolji egipatski igrači skvoša i obojica su bili najbolji skvoš igrači svijeta. Od svih afričkih košarkaških reprezentacija, egipatska drži rekord za najbolji nastup na Svjetskom košarkaškom prvenstvu i Olimpijskim igrama. Osim toga, košarkaška reprezentacija Egipta je osvojila rekordan broj titula (16) na afričim prvenstvima.
1999. godine Egipat je bio domaćin Svjetskog rukometnog prventsva za rukometaše a 2001. godine nacionalna rukometna reprezentacija ostvarila je svoj najbolji rezultat na prvenstvu osvajanjem četvrtog mjesta. Na kontinentalnom prvenstvu rukometni reprezentativci su po pet puta osvajali prvo i drugo i četiri puta treće mjesto.
Od 1912. godine Egipat učestvuje na Ljetnim olimpijskim igrama a bio je i domaćin prvih Mediteranskih igara održanih 1951. godine u Aleksandriji.
Telekomunikacije
Prvi početci žične i bežične telekomunikacijske u Egiptu su počeli 1854. godine puštanjem u rad prve telegramske liniji koja je povezivala Kairo i Aleksandriju dok je prva telefonska linija između ova dva grada uspostavljena 1881. godine. U septembru 1999. godine, nacionalni projekt za tehnološki napredak je objavio da Egipatska vlada odražava interes za potrebe razvoja informatičke industrije u Egiptu.
Mobilne komunikacije
Prva GSM usluga u Egiptu je puštena 1996. godine a trenutno se na ovom polju nude 2G/3G usluge, dok je usluga LTE u probnom radu. Egipat ima 3 operatera koja nude usluge mobilne telefonije:
Pošta
Egipatska pošta je osnovana 1865. godine i jedna je od najstarijih institucija u Egiptu. Egipat se smatra jednom od zemalja koje su pridonijele uspostavljanju Svjetske poštanske unije zajedno s još 21 zemljom, organizacije koja se u početku zvala "Generalna poštanska unija", kao rezultat Ugovora u Bernu koji je potpisan 9. oktobra 1874. godine. Egipat je također pridonio osnivanju Arapske poštanske unije kao i Afričke poštanske unije.
Egiptska pošta prelazi brojku od 15 miliona korisnika. Egipatska pošta je i ekonomska organizacija koja direktno doprinosi ostvarivanju plana zemlje za postizanjem razvoja na ovom polju.
Obrazovanje
mini|desnoo|250px|[[Univerzitet Al Azhar u Kairu]] Procijenjena stopa pismenosti odraslih u Egiptu u 2010. godini je procjenjena na 72,0%.
Sistem obrazovanja u evropskom stilu je prvi put predstavljen u Egiptu od strane Turaka u ranom 19. stoljeću. Pod britanskom okupacijom ulaganja u obrazovanje su se drastično smanjila a svjetovne državne škole, koje su prethodno bile besplatne, počele su se naplaćivati.
1950-ih godina, predsjednik Naser je u fazama uveo besplatno obrazovanje za sve Egipćane. Egipatski plan i program su pod utjecajem drugih arapskih obrazovnih sistema, odakle dolazi mnogo egipatskih nastavnika. Broj onih koji pohađaju škole odnedavno je nadmašio nivo raspoloživih državnih resursa u oblasti obrazovanja, što uzrokuje pogoršavanje kvalitete javnog obrazovanja. Danas ovaj trend kulminira u omjera nastavnika u odnosu na broj studenata (često oko jedan nastavnik na oko pedeset učenika) kao i u neravnopravnosti spolova.
Tehničke srednje škole se dijele na one trogodišnje i one naprednije koje traju 5 godina. Nakon završetka ovih škola, učenici mogu nastaviti visokoškolsko obrazovanju na temelju ostvarenih rezultata na završnom ispitu, ali to je općenito rjeđe.
Prema Webometricsonovom rangiranje svjetskih univerziteta, najbolje rangiran egipatski univerzitet je Univerzitet u Kairu (1203. mjesto), Američki univerzitet u Kairu (1306. mjesto) i Mansoura univerzitet (1712. mjesto). S druge strane prema QS World University Rankingsu za 2013. godinu najbolje egipatski rangirani univerzitet je Američki univerzitet u Kairu (348. u svijetu), Univerzitet u Kairu (na mjestu između 551. i 600.) i Ain Shams univerzitet (601-650).
Zdravstvo
U 2010. godini izdaci za zdravstvenu zaštitu činili su 4,66% BDP-a zemlje. U 2009. godini bilo je 16,04 liječnika i 33,80 medicinski sestara na 10.000 stanovnika. Očekivana životna dob bila je 73,20 godina u 2011. odnosno 71,30 godina za muškarce i 75,20 godina za žene. Egipat troši 3,7% svog bruto domaćeg proizvoda na zdravstvo, uključujući troškove liječenja od 22 % koji su nastali od strane građana, a ostatak od strane države.
NGC 3156
NGC 3156 (također poznat kao MCG 1-26-19, PGC 29730 i UGC 5503) je spiralna galaksija koja je udaljena oko 61 miliona sg od Zemlje i nalazi se u sazviježđu Sekstant. Najveći prečnik je 1,90 (34 hiljade sg) a najmanji 0,9 uglovnih minuta (16 hiljada sg). Prvo otkriće je napravio John Frederick William Herschel 13. decembra 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Ethelred Nespremni
Ethelred II (oko 966 – 23. april 1016), poznatiji kao Ethelred Nespremni (staroengleski: Æþelred Unræd), bio je kralj Engleske od 978. do 1013. i od 1014. do 1016. Kao sin engleskog kralja Edgara i kraljice Elfride, imao je samo trinaest godina kada je ubijen njegov polubrat Edvard. Godine 1002. Ethelred je naredio masakr nad danskim doseljenicima. Slijedeće godine, danski kralj Sven I je izvršio invaziju na Englesku a Ethelred je pobjegao na Normandiju. Vratio se na englesko prijestolje nakon smrti Svena I 1014. godine.
Vladavina
Razdoblje njegove vladavine obilježeno je najjačim napadima Vikinga još od doba Alfreda Velikog. Vikinška flota predvođena Norvežaninom Olafom Trygvassonom pustošila je Englesku pa je Ethelred bio prisiljen sklopiti sa Olafom nagodbu prema kojoj je plaćao danak Vikinzima – Danegeld. Prema Anglosaskom ljetopisu isplaćeno je barem 240.000 funti.
Dana 13. novembra 1002. Ethelred je zapovijedio krvavi pogrom svih Danaca koji su tada živjeli u Engleskoj što je izazvalo reakciju danskog kralja Svena koji je pokrenuo seriju napada na Englesku. Ethelred je u jeku napada Danaca godine 1013. izbjegao u Normandiju kod brata Roberta. Danci su u svojim napadima godine 1014. i uspjeli, ali ubrzo je danski kralj Sven preminuo, što je Ethelreda ponukalo da se godine 1014. vrati u Englesku. Umro je 1016. u Londonu, a naslijedio ga je sin Edmund.
Norveška
Historija
Vikinzi su dva vijeka pljačkali i palili Evropu dok nisu prihvatili kršćanstvo 994. za vladavine Olafa Tryggvasona. Promjene u kraljevini trajale su kao proces još nekoliko stoljeća. 1397. Norveška je ušla u uniju sa Danskom i u tom savezu ostala sljedećih 400 godina. 1814. Norvežani su se odvojili od Švedske i donijeli svoj ustav. Šveđani su tada okupirali Norvešku vojnom silom, ali su ipak dopustili da Norveška zadrži svoj ustav pod uvjetom da ostane u uniji pod švedskom krunom. Nacionalni osjećaji bujali su u 19. stoljeću i nacionalni romantizam dostigao je vrhunac 1905, kad je Norveška mirnim putem, referendumom izborila nezavisnost. Iako je bila neutralna tokom Prvog svjetskog rata, ipak je pretrpjela znatne gubitke u brodovlju i indirektnu privrednu štetu. Norveška je javno proglasila neutralnost na samom početku Drugog svjetskog rata, ali ju je Treći rajh ipak okupirao na punih 5 godina. 1949. napustila je politiku neutralnosti i pristupila NATO savezu.
Otkriće nafte i zemnog plina ranih 60-ih godina u njihovim teritorijalnim vodama potpuno je promijenilo ekonomsku sliku te zemlje. Na referendumu 1994. građani Norveške odbili su se pridružiti Evropskoj uniji. Danas im je glavna zadaća održati najviši standard u Evropi i planirati šta činiti kad se iscrpe rezerve prirodnih energenata.
Geografija
Pruža se dužinom od 1.750 km zapadnim i krajnjim sjevernim dijelom Skandinavskog poluostrva. Njena obala spada u najrazuđenije obale u Evropi, ali i svijetu. Ima, što manjih, što većih, oko 50.000 ostrva. Bogata je rijekama i jezerima. Najviši vrh u Norveškoj je Galdhøpiggen (2.469 m). Samo 2,28% tla je obradivo. Poznata je kao Zemlja hiljadu fjordova.
Politički sistem
Prema Ustavu Norveške, koji je usvojen 16. maja 1814. godine po uzoru na Američku deklaraciju o nezavisnosti iz 1776. godine i Francusku revoluciju iz 1789. godine, Norveška je unitarna ustavna monarhija s parlamentarnim sistemom vlasti. U političkom smislu, kralj ima najvažniju ulogu u državi, dok ista uloga u okviru Vlade pripada premijeru. Vlast je podijeljena na zakonodavnu, izvršnu i sudsku vlast što je definisano i Ustavom Norveške koji je najviši dokument te zemlje. Monarh službeno zadržava izvršnu vlast ali su se uvođenjem parlamentarnog sistema vlasti, dužnosti monarha svele na ceremonijalne i reprezentativne uloge, kao što je formalno imenovanje i razrješenje premijera i drugih ministara u izvršnoj vlasti. Osim toga, monarh je vrhovni komandant norveških oružanih snaga, simbol je norveškog jedinstva i službeno predstavlja Norvešku u inostranstvu. Imenuje premijera vlade i ministre, te druge visoke državne službenike s tim da predložena vlada mora dobiti većinsku podršku norveškog parlamenta. Ako nema svog muškog potomstva, kralj parlamentu Norveške može predložiti svoga budućeg nasljednika, ali je parlament taj koji na kraju donosi konačnu odluku o njegovom nasljedniku.
Parlament
Norveški parlament (norv. Stortinget) je nosilac zakonodavne vlasti u Norveškoj. Sastoji se od 169 članova koji se biraju na mandat u trajanju od 4 godine s tim da se njih 150 direktno bira iz ukupno 19 izbornih jedinica dok se dodatnih 19 članova bira na osnovu proporcionalne zastupljenosti. Izborni prag iznosi 4% od ukupnog broja glasova. Parlament se sastoji od gornjeg i donjeg doma. Prilikom prvog zasjedanja, novoizabrani Parlament jednu četvrtinu svojih članova delegira za Gornji dom (Lagting), dok preostali članovi sačinjavaju Donji dom (Odelsting). Parlament u svom radu bira i dvanaest različitih odbora, kao što su Odbor za pravosuđe, za finansije i dr. Posebni parlamentarni odbor za vanjske poslove je dodatno proširen u odnosu na ostale odbore. Oba doma norveškog parlamenta biraju svog predsjednika i načelno su ravnopravni u svom radu, s tim što pravo zakonodavne inicijative ima isključivo donji dom što znači da se inicijativa o zakonskim odredbama proslijeđuje od donjeg ka gornjem domu parlamenta. U slučaju različitih mišljena između domova, o prijedlogu zakona odlučuje se dvotrećinskom većinom svih članova parlamenta na zajedničkoj sjednici. Dvotrećinska većina parlamenta je potrebna i u slučaju promjene Ustava.
Privreda
Zahvaljujući prirodnim bogatstvima i visokorazvijenoj privredi Norvežani danas imaju drugi najveći BDP po stanovniku u Evropi (nakon Luksemburga ) i četvrti - najviši BDP po glavi stanovnika u svijetu. Norveška trenutno slovi kao druga najbogatija zemlja u svijetu po novčanoj vrijednosti, odnosno najvećom kapitalnom rezervom po glavi stanovnika. Norveška je zadržala prvo mjesto u svijetu prema UNDP-ovom Human Development indeksu (Ljudski razvojni indeks), i to šest godina u kontinuitetu od 2001. do 2006. a zatim i 2009. i 2010. godine. Životni standard u Norveškoj je među najvišim u svijetu. Norveška privreda je uspješan primjer mješovite ekonomije, kombinacija razvijene kapitalističke i socijalne države, slobodnog tržišta i većinskog državnog vlasništva u nekim ključnim privrednim sektorima. Državni prihod od eksploatacije prirodnih resursa uključuje i značajan doprinos od proizvodnje nafte. Norveška ima vrlo nisku stopu nezaposlenosti koja trenutno iznosi oko 2,6 %. 69 % stanovništva u životnoj dobi od 15-74 godina su zaposleni. Proizvodna produktivnosti, kao i prosječna zarada po satu u Norveškoj je među najvišim na svijetu.
Stanovništvo
U decembru 2013. godine Norveška je imala populaciju od 5.096.300 stanovnika. Etnički Norvežani su narod germanskog porijekla. S obzirom na ekonomsku razvijenost i blagostanje koje vlada u društvu, Norveška je krajem 20. vijeka privukla brojne imigranata iz južne i istočne Evrope, Srednjeg Istoka, Afrike i Azije. Ove skupine naroda govore različitim jezicima i dolaze iz različitih kultura i religija. Službena istraživanje iz 2013. godine pokazuje da 86% ukupnog stanovništva Norveške ima barem jednog roditelja rođenog u Norveškoj. Više od 710.000 osoba (14%) su imigranti i njihovi potomci, dok postoji 117.000 stanovnika druge generacije imigranata rođenih u Norveškoj. Od ukupnog broja imigranata i njihovih potomaka:
Annabelle 3
Premijerno je prikazan 26. juna 2019. u SAD-u. Kritičari su dali različite kritike o filmu. Film je zaradio 231,3 miliona dolara širom svijeta.
Norveška
Stanovništvo
U 2012. godini, od ukupno 660.000 stanovnika imigrantskog porijekla, njih 407.262 ima norveško državljanstvo (62,2%).
Annabelle 3
Radnja
Odlučni zadržati Annabelle od uzrokovanja novog uništavanja, demonolozi Ed i Lorraine Warren dovode opsjednutu lutku u zaključanu sobu svoga doma, stavljajući je "sigurno" iza svetog stakla i pozivajući svećenika na sveti blagoslov. No, čeka ih bezbožna noć užasa jer Annabelle budi zle duhove u prostoriji, koji su svi bacili pogled na novu metu – Warrenovu desetogodišnju kćer, Judy i njene prijatelje.
Proizvodnja
U aprilu 2018. godine Warner Bros najavio je da će nenavedeni film u franšizi Conjuring biti objavljen 3. jula 2019. godine. Kasnije istog mjeseca najavljeno je da će Annabelle dobiti treći dio. Gary Dauberman napisao je scenarij i režirao film. Gary Dauberman je sa Jamesom Wanom napravio priču. Peter Safran i James Wan producirali su film. Wan i Safran na San Diego Comic-Con 2018, otkrili su da će se događaj odviti u Warrensovoj kući i da je Annabelle sada postavila metu na Warrenovu desetogodišnju kćer Judy i njene prijatelje.
Norveška
Religija
thumb|Bait-un-Nasr džamija na periferiji Osla, najveća [[džamija u Skandinaviji]] Oko 77% Norvežana bili su članovi Norveške crkve na dan 1. januara 2012. godine. U 2011. godini, oko 66% svih novorođenčadi su kršteni, a oko 65% svih 15ogodišnjaka je registrovano u crkvi. Pa ipak samo 20% Norvežana se izjasnilo da religija zauzima važno mjesto u njihovom životu, te su po tome jedna od najnereligioznijih nacija u svijetu (četvrti poslije Estonije, Švedske i Danske). U ranim 1990-im, studija procjenjuje da samo 4,7% do 5,3% Norvežana posjećuje crkvu jednom sedmično i to za vrijeme mise. Ova brojka je pala na oko 2% prema podacima iz 2009. i 2010. godine. U 2010. godini, oko 10 % stanovništva se izjasnilo kao religijski neopredjeljenim, a oko 9 % ( 431 000 ljudi) bili su pripadnici vjerskih zajednica izvan Norveške crkve. Kršćana izvan Norveške crkve ima ukupno oko 4,9% od ukupnog stanovništva, a najveći broj njih su pripadnici katoličke crkve, oko 83.000 članova, prema statistici vlade iz 2009. godine. Ostale kršćanske zajednice su: Evangelistička luteranske slobodna crkva Norveške (19.600), metodisti (11.000), Baptisti (9.900), pravoslavci (9.900), adventisti (5.100), Asirci i Kaldejci i dr. Švedska, finska i islandska Luteranska Kongregacije u Norveškoj ima oko 27.500 članova ukupno. Ostalih kršćanskih religijskih i vjerskih zajednica ima manje od 1% pojedinačno, uključujući i 12.000 Jehovinih svjedoka. Među nekršćanskim religijama, islam je najveća, s populacijom od 106.735 stanovnika. Islam praktikuju uglavnom somalijski, arapski, bošnjački, albanski i turski imigranti, kao i Norvežani pakistanskog porijekla.
Annabelle 3
Zarada
Prema podacima od 24. septembra 2019. Annabelle 3 zaradio je u Sjedinjenim Američkim Državama i Kanadi 74,2 milion dolara, a u ostalim državama 157,1 milion dolara, ukupno 231,3 milion dolara širom svijeta.
Norveška
Obrazovanje
Visokoškolsko obrazovanje u Norveškoj se odvija na sedam univerziteta, pet specijalizovanih fakulteta, 25 univerzitetskih koledža, kao i na nekoliko privatnih koledža. Ovaj tip obrazovanje je usklađen prema Bolonjskom principu i uključuje dodiplomski studij (trajanje studija 3 godine), master studij (postdiplomski studij od 2 godine) i doktorski studij (3 godine). Akademska godina traje dva semestra, od augusta do decembra i od januara do juna. Krajnja nadležnost nad obrazovanjem leži na norveškom Ministarstvu za obrazovanje i istraživanje.
Annabelle 3
Zarada
Procjenjuje se da je u Sjedinjenim Američkim Državama i Kanadi film zaradio od 30 do 35 miliona dolara u prvih pet dana prikazivanja u 3.587 kina. Prvog dana u srijedu film je zaradio 7,2 miliona dolara. U drugoj sedmici, film je pao za 52% i zaradio 9,8 miliona dolara, završivši na petom mjestu.
Norveška
Jezik
Norveški jezik koji spada u grupu germanskih jezika je službeni jezik Norveške. Ima dvije pisane varijante: Bokmål (književni jezik) i Nynorsk (novonorveški jezik) i oba su priznata kao službeni jezici. Bokmål koristi velika većina od oko 80-85% stanovništva. Oko 95% stanovništva govori norveški kao prvi ili maternji jezik, iako mnogi govore dijalektima koji se mogu značajno razlikovati od književnog jezika. Svi norveški dijalekti međusobno su razumljivi, pa ipak oni koji su u manjoj mjeri izloženi drugim dijalektima osim ova dva mogu imati poteškoće sa razumijevanjem fraza i izgovorom. Norveški jezik je sličan drugim jezicima u Skandinaviji: švedskom i danskom. Sva tri jezika su međusobno razumljivi i mogu se koristiti u komunikaciji među stanovnicima skandinavskih zemalja. Kao rezultat saradnje u okviru Nordijskog vijeća, stanovnici svih nordijskih zemalja, uključujući Island i Finsku, imaju pravo da u komunikaciji s norveškom vlašću koriste svoj vlastiti jezik. Glavni strani jezik koji se izučava u norveškim osnovnim školama je engleski, i smatra se međunarodnim jezikom nakon 2. svjetskog rata. Većina stanovništva tečno govori engleski pogotovo oni rođeni poslije 2. svjetskog rata. Njemački, francuski i španski jezik se također uče kao drugi ili treći jezik.
Annabelle 3
Kritike
Na sajtu agregatora za filmske recenzije Rotten Tomatoes, film ima ocjenu od 65% na temelju 187 recenzija, s prosječnom ocjenom 5,84/10. Kometar kritičara: "Zabava za ljubitelje čak i ako nije zastrašujuć kao ostali filmovi". Metacritic dao je filmu ocjenu 53 od 100 na osnovu 35 kritičara, ukazujući na "mješovite ili prosječne kritike". CinemaScore filmu dala je prosječnu ocjenu "B-" na skali od A do F.
Senad Lulić
Senad Lulić (rođen 18. januara 1986) nekadašnji je bosanskohercegovački nogometaš i reprezentativac. Rođen je u Mostaru, ali je većinu djetinjstva proveo u Jablanici.
Isa
Uz Nuha, Ibrahima, Musaa i Muhammeda Isa je u islamu jedan od petorice najodabranijih poslanika (Ulul-'azm).
Isa u Kur'anu
U Kur'anu Isa je spomenut 25 puta. O Isau i njegovoj majci Merjem u Kur'anu najviše je rečeno u suri Ali Imran. Međutim, imenom Isa najviše se spominje u suri El-Ma'ide gdje je spomenut pet puta.
Senad Lulić
Početak karijere
Karijeru je počeo 2003. u švicarskom klubu Chur 97. U tri sezone provedene u Churu, Lulić bilježi 24 nastupa bez postignutih golova uz nekoliko asistencija, ali pokazuje karakteristike kvalitetnog krilnog igrača. Godine 2006. prelazi u Bellinzonu, kojoj pomaže da se vrati u najviši rang švicarskog nogometa.
Grasshopper Zurich
Nakon dvije sezone u Bellinzoni prelazi u Grasshopper, u ljeto 2008. U debiju postiže dva gola protiv albanske Bese u Intertoto kupu. Nakon dvije godine u Grasshopperu dobija ponude nekoliko klubova, a on se odlučuje za Young Boys.
Isa
Isa u Kur'anu
Hana, žena Imrana, imala je veliku želju da jedno od njezine djece Allah primi Sebi kao odanoga roba koji će čitav svoj život posvetiti robovanju Bogu. Kada je bila u blagoslovljenom stanju, zavjetovala je svoje buduće dijete na službi Bogu. Kako je bilo uobičajeno u tradiciji Israila da službu Bogu obavljaju samo muškarci, Hana je bila prilično iznenađena kada je rodila djevojčicu. Međutim, shvatila je da to ne utiče na dovu koju je ranije uputila.
Senad Lulić
BSC Young Boys
Godine 2010. dolazi u Young Boys za oko 500.000 eura. U sezoni 2010/11. proglašen je najboljim igračem Young Boysa od švicarskih novinara. Nakon odlične sezone i postignutih devet golova u 40-ak utakmica dobija nekoliko primamljivih ponuda za prelazak u Herthu i Werder, ali se on odlučuje na prelazak u rimski Lazio.
Isa
Isa u Kur'anu
Po islamskom shvatanju, Merjema, kao i Asija, Fatima, te Hatidža, spadaju u red najodabranijih žena.
Senad Lulić
SS Lazio
U ljeto 2011. za približno tri miliona eura potpisuje petogodišnji ugovor s Laziom. Prvi pogodak za Lazio postiže u oktobru 2011. protiv Bologne, drugi protiv Cagliarija, a treći u remiju protiv Udinesea na stadionu Olimpico u Rimu. Nakon dobre prve sezone, proglašen je trećim najboljim bosanskohercegovačkim igračem te sezone, iza Edina Džeke i Miralema Pjanića.
U maju 2013. postigao je jedini gol u finalu Italijanskog kupa protiv gradskog rivala Rome. Zahvaljujući tom golu, Lazio osvaja svoj šesti Kup Italije te osigurava direktan plasman u grupnu fazu Evropske lige za narednu sezonu. Nakon ovog uspjeha postao je ljubimac navijača Lazija.
Isa
Isa u Kur'anu
Nakon izvjesnog vremenskog perioda koji je Merjema provela u Bejtul-makdisu pod starateljstvom Zekerijjaa, došlo je vrijeme kada je Merjema boravila kod svoje rodbine u Betlehemu. Jednog dana u svom boravištu ugledala je lijepog mladića. Bio je to Džibril koji joj je prenio poruku od Allaha:
Senad Lulić
SS Lazio
U aprilu 2015. postigao je pobjednički pogodak protiv Napolija u polufinalu Italijanskog kupa te spasio vlastiti gol na samom kraju utakmice, spriječivši Insignea da postigne izjednačujući pogodak.
Isa
Isa u Kur'anu
Tada je Božijom voljom Merjema ostala u drugom stanju. Čekajući u prirodi ispod stabla palme, rodila je sina Isaa.
Senad Lulić
SS Lazio
U januaru 2016. produžio je ugovor do juna 2020.
Isa
Isa u Kur'anu
Vrativši se rodbini sa sinom u kolijevci među prisutnima zavladala je pometnja i nevjerica. Zavjetovavši se na ćutanje samo je rukom pokazala ka Isaau:
Odrastanje i život prije poslanstva Isaa u islamskim historijskim knjigama nije precizno navedeno. Isa je živio u vremenu kada su Benu Israili bili pod vlašću Rima. U Kur'anu Isa je svojim poslanstvom i Indžilom potvrđivao istinitost Tevrata i Zebura objavljenih prije njega:
Po islamskom shvatanju prva poslanička misija Isaa bila je da Indžilom nadopuni svete knjige Tevrat i Zebur, koje su tokom vremena doživjele promjene pod uticajem ljudskog faktora gdje su ljudi vršili izmjene Vjerozakona u smislu donošenja izvjesnih olakšica. Druga poslanička misija bila je dostava Indžila Benu Israilu te informacije o budućem slanju posljednjega od Allahovih poslanika – Ahmeda (Muhammed).
Za vrijeme svog poslanstva Isa je bio odlikovan mnogim mudžizama: oživljavao je mrtve, vraćao vid slijepima, liječio opsihrene i bolesne, kao i zdravlje gubavima, od blata je stvarao pticu i kazivao ljudima gdje im se nalaze skrivene dragocijenosti koje su oni brižljivo pohranjivali na tajnim mjestima.
I nakon očiglednih mudžiza kojim je bio nadahnnut Isa mnogi Israelićani nisu povjerovali u njegovo poslanstvo te su ga poricali i širili mržnju i neprijateljstvo u kojim su prednjačili svećenici, pismoznanci i farizeji. Mali broj njih, koji povjerovaše u poslanstvu Isaaovo, poznati kao havarijjuni, slijedili su Isaa po Judeji, Samariji, Galileji, pri tome trpivši vrućinu, napor, glad, žeđ, strah i nevjerničke uvrede.
Tri godine Isa je sa havarijjunima prolazio svim područjima gdje su živjeli Benu Israelićani od Galileje na sjeveru do Judeje na jugu pozivavši na Allahov put. Nakon dolaska u Jerusalem svećenici stupivši u kontakt sa jednim od havarijjuna Judom Iskariotom planirali su Isaovo ubistvo.
Islamska dogma
Generalna islamska dogma u pogledu na Isaa zasniva se na vjerovanju da je Isa jedan od najodabranijih Allahovih poslanika. Stav se zasniva na Kur'anskom kazivanju o Isau.
Senad Lulić
Reprezentacija
Lulić je za bosanskohercegovačku reprezentaciju debitovao 2008. godine protiv reprezentacije Azerbejdžana, kada su svi standardni reprezentativci bojkotovali utakmicu zbog iznenadne smjene selektora Mehe Kodre. Nakon te utakmice nije dobijao poziv sve do augusta 2010. godine, kada ga selektor Safet Sušić ponovo poziva u reprezentaciju. Od tada je standardni reprezentativac Bosne i Hercegovine. Svoj prvi reprezentativni pogodak postigao je u utakmici kvalifikacija za Svjetsko prvenstvo u nogometu 2014. godine u Brazilu protiv Latvije, odigrane 7. juna 2013. godine. Svoj drugi pogodak za BIH postiže u utakmici kvalifikacija za UEFA EURO 2016. protiv Andore u pobjedi od 3-0.
Klubovi
''Ažurirano: 16. august 2016.''
Reprezentacija
Nastupi za reprezentaciju BIH
''Ažurirano: 16. august 2016.'' Golovi za reprezentaciju BIH
''Ažurirano: 16. august 2016.''
CorelDRAW
CorelDRAW je vektorski grafički program kojeg razvija i prodaje Corel Corporation iz Ottawe, Kanada.
Dr. Michael Cowpland je osnovao Corel i unajmio dvojicu softverskih programera, Michel Boulliona i Pat Beirnea, da razviju vektorski ilustracioni program koji će se početi razvijati tek 1987. do konačnog izdavanja 1989. godine. Program je ispočetka veoma dobro primljen te je tako Corel odlučio nastaviti daljni razvoj svog softvera. CorelDRAW je uređivač vektorske grafike koji je razvio i plasirao Alludo (ranije Corel Corporation). To je ujedno i naziv Corel grafičkog paketa, koji uključuje uređivač bitmapa Corel Photo-Paint kao i druge grafičke programe. Može poslužiti kao baza za digitalno slikanje, paket za desktop izdavaštvo i obično se koristi za produkcijsku umjetnost u izradi znakova, rezanju i graviranju vinila i lasera, štampanju na zahtjev i drugim industrijskim procesima. U ponudi su i verzije Standard i Essentials sa smanjenim funkcijama.
Godine 1987., Corel-ovi inženjeri Michel Bouillon i Pat Beirne su se obavezali da razviju vektorski program za ilustracije koji će se uklopiti u njihove sisteme za desktop izdavaštvo. Taj program, CorelDraw, prvobitno je objavljen 1989. CorelDraw 1.x i 2.x su radili pod Windows 2.x i 3.0. CorelDraw 3.0 je postao svojstven Microsoftovim izdavanjem Windows 3.1. Uključivanje TrueType-a u Windows 3.1 transformisalo je CorelDraw u ozbiljan program za ilustraciju koji je sposoban da koristi sistemski instalirane outline fontove bez potrebe za softverom treće strane kao što je Adobe Type Manager; uparen sa programom za uređivanje fotografija (Corel Photo-Paint), menadžerom fontova, Corel Capture i nekoliko drugih softvera, takođe je bio dio prvog sveobuhvatnog grafičkog paketa.
Torpedni čamac
desno|200px|mini|Američki torpedni čamci
Torpedni čamac je naziv za mali i brzi ratni brod kojem je glavno oružje torpedo. Nastao je početkom 20. vijeka s zahvaljujući razvoju motora s unutrašnjim sagorijevanjem koji mu je dao veću brzinu i manju veličinu u odnosu na parnim strojem tjerane torpiljarke. Zbog toga se torpedni čamci ponekad nazivaju motornim torpiljarkama po uzoru na britansku ratnu mornaricu koja je tim brodovima dala naziv Motor Torpedo Boat.
Torpedne čamce su prvi put s uspjehom koristili Italijani za vrijeme prvog svjetskog rata, od čega je najspektakularnije potapljanje austro-ugarskog bojnog broda SMS Szent Istvan kod Premude.
Taj je događao potakao druge mornarice da počnu graditi torpedne čamce, a između rata se stvorio standard torpednog čamca kao malenog broda od 15-30 m dužine, te brzine od 30 do 50 čv, naoružanog s jednom, dvije ili četiri torpedne cijevi te s nekoliko mitraljeza ili lakim protuavionskim topom za zaštitu. Torpedne čamce su zbog jednostavnosti njihove izgradnje preferirale države iz različitih razloga lišene jake okeanske mornarice, kao što je SSSR, odnosno Kraljevina SHS. Potonja je u saradnji s britanskim brodograditeljima napravila nekoliko hvaljenih primjeraka iz klase Uskok i Orjen.
Za vrijeme Drugog svjetskog rata je izgrađeno na stotine torpednih čamaca, te su ti brodovi odigrali važnu ulogu u cijelom nizu pomorskih operacija. Osim napada na neprijateljske brodove su se bavili i izviđanjem, kurirskom službom, odnosno spašavanjem oborenih pilota na moru.
Nakon uvođenja projektila brod-brod, mornarice su postupno izgubile potrebu za torpednim čamcima, koje je zamijenio raketni čamac. No, i danas se ta vrsta broda može sresti u obavljanju niza pomoćnih zadataka, odnosno suzbijanja krijumčarenja, piratstva i pomorske gerile.
Femoralna kila
Femoralna kila je protruzija sadržaja trbušne duplje kroz femoralni kanal. Nalazi se ispod ingvinalnog ligamenta u blizini femoralnih krvnih sudova i nerva. Rijeđe se javlja od preponske kile a češća je kod žena nego kod muškaraca. Ponekad se zamjeni sa preponskom kilom te bude uzrok neuspjeha operativnog tretmana činjenica da hirurg nije primijetio femoralnu kilu u toku operacije nego je samo napravio plastiku zadnjeg zida preponskog kanala.
Femoralna kila (Hernia femoralis)
Uzrok femoralne kile je anatomski slaba tačka u području kuda prolaze glavni krvni sudovi i nervi za nogu. To su femoralna arterija (arteria femoralis) i femoralna vena (vena femoralis)i femoralni nerv (nervus femoralis)
MKB kod
MKB kod je šifra bolesti prema Međunarodnoj klasifikaciji bolesti (MKB 10)
K41 je kod femoralne kile
K40.0 je kod uklještene femoralne kile bez gangrene
K40.9 je kod femoralne kile bez uklještenja i gangrene
Simptomi i klinički znaci
Preponska kila se prezentira kao ispupčenje ili guta u preponi obično ispod ingvinalnog ligamenta čija veličina varira ovisno od položaja pacijenta. Ako pacijent leži na leđima kila može biti nezamjetljiva. Stoga se pacijent uvijek pregleda u stojećem položaju. U određenom broju slučajeva kada je kilni prsten uzak kila se teško ili nikako ne može potpuno reponirati (vratiti sadržaj u trbuh). Sadržaj kilne kese može biti tanko ili debelo crijevo, trbušna maramica ili čak i crvuljak (Appendix vermiformis). Ako se sadržaj ne može reponirati a time je ugroženo snabdijevanje krvlju uklještenih crijeva može doći do gangrene crijeva. Također može doći i do zastoja rada crijeva zbog vanjske kompresije kilnog prstena i pojave ileusa (zapetljaj crijeva). Ovo je češći slučaj nego kod preponske kile. Bol je čest simptom mada nije naglašen osim kada dođe do ukliještenja. Ovo je indikacija za hitnu operaciju koja nosi veći operativni rizik od elektivne operacije (planirana operacija sa pripremom bolesnika)
Hirurški tretman
Operacija kile podrazumijeva ojačanje zidova kanala. Ranije tehnike su podrazumijevale šivanje ivica kanala. Sada se koriste tehnike sa polipropilenskom mrežicom koja pojačava najdublju fasciju (fascia transversalis) i ne stvaraju dodatno zatezanje trbušnog zida. Posljedica toga je manji bol i manja šansa recidiva (ponovljena kila). Tension free tehnika označava da nema natezanja zidova trbuha. Operacija može biti urađena prednjim pristupom gdje je rez na koži preponske regijije ili laparoskpski gdje se pristupa preperitonealno i mreža koja je obično veća nego kod klasične metode se postavlja ispod peritoneuma. Direktan kontakt mrežice sa crijevima se izbjegava zbog stvaranja priraslica koje mogu izazvati zapetljaj crijeva i učiniti buduće operativne zahvate mnogo težima ako budu potrebni. Laparoskopske metode rješavaju istovremeno i preponsku i femoralnu kilu ako se jave istovremeno jer su pokriveni mrežicom izlazi preponskog i femoralnog kanala. Postoje dva tipa laparoskopskih operacija približno iste vrijednosti. Prvi tip podrazumijeva ulazak u trbušnu duplju i otvaranje preperitonealnog prostora dok kod drugog tipa se pomoću balona formira prostor u koji se ubacuje mrežica. Ove operacije zahtijevaju opću anesteziju dok se klasične operacije mogu raditi u lokalnoj ili spinalnoj anesteziji. Tada pacijent može kašljanjem povećati pritisak u trbušnoj duplji i omogućiti hirurgu da vidi mjesto gdje se kila nalazi.
Konzervativni tretman
Nošenje specijalnih pojaseva može olakšati simptome kile. Pojasevi ne mogu izliječiti kilu a primjenjuju se obično kod ljudi koji nisu kandidati za operativni tretman najčešće zbog lošeg zdravstvenog stanja.
Recidivi
Recidiv označava povratak nekog oboljenja. Recidivi femoralne kile su rijetki ako se ugradi mrežica. Često se javljaju u slučaju takozvane "missed hernia" (previđena kila) kada hirurg previdi postojanje femoralne kile misleći da se radi samo o preponskoj kili.
Vanjski linkovi
Hernie
Pyroloideae
Pyroloideae su potporodica biljaka iz porodice Ericaceae. Nekada je tretiran kao zasebna porodica, Pyrolaceae. Također je tretirana i kao tribus "Pyroleae" u potporodici  Monotropoideae. Sastoji se od četiri roda:
Tanker
mini|desno|Komercijalni supertanker Ab-Kaik, za prevoz sirove nafte Tanker je naziv za teretni brod posebno sagrađen za prijevoz tereta u tekućem (i rjeđe) plinovitom stanju. Tankeri najčešće prevoze naftu, odnosno naftne derivate.
Najveći tankeri se nazivaju supertankerima.
U avijaciji tzv. zračni tankeri predstavljaju posebno sagrađene avione kojima je svrha snabdijevati druge avione gorivom.
Tankeri prevoze razne vrste materija, uključujući:
mini|desno|180px|Drvene bačve Tankeri su relativno nova zamisao, koja potiče od kraja 19. vijeka. Prije toga nije postojala tehnologija koja bi omogućila prenos tečnih tereta, naveliko. Tečnosti su se prevozile u bačvama.
Kapacitet tankera
Tankeri koji služe za prevoz tečnih goriva su klasificirani u skladu sa svojim kapacitetom.
Shell Oil je 1954. razvio sistem AFRA, koji klasificira tankere različite veličine. Da bi omogućio neovisno mjerenje, Shell je konsultovao "London Tanker Brokers’ Panel (LTBP)". Najprije su podijelili grupe za: Opću namjenu, sa nosivošću ispod 25.000 tona nosivosti (en: deadweight)(DWT); srednja opseg, za brodove između 25.000 i 45.000 DWT, i veliki opseg, za tada enormno velike brodove preko 45,000 DWT. Brodovi su postali veći tokom 1970-tih, i lista je proširena. U tabeli su tone, u stvari "duge tone":
Reference
Progerija
Progerija je specifičan tip progeroidnih sindroma, također poznata kao Hutchinson-Gilfordov sindrom. Progeroidni sindromi su grupa bolesti zbog kojih žrtve stare brže nego inače, što dovodi do toga da izgledaju starije nego što jesu. Pacijenti rođeni s progerijom obično žive od sredine tinejdžerske dobi do ranih dvadesetih godina.
Teške kardiovaskularne komplikacije razvijaju se obično do puberteta, što rezultira smrću.
Znakovi i simptomi
Djeca sa progerijom obično razviju prve simptome tokom prvih nekoliko mjeseci života. Najraniji simptomi mogu uključivati neuspjeh u razvoju i lokalizirano stanje kože nalik sklerodermiji. Kako dijete raste nakon djetinjstva, dodatni uvjeti postaju očigledni, obično oko 18-24 mjeseca. Ograničen rast, cjelotjelesna alopecija (gubitak kose) i karakterističan izgled (malo lice s plitkom, udubljenom vilicom i uklještenim nosem) su sve karakteristike progerije. Znakovi i simptomi ove progresivne bolesti imaju tendenciju da postanu izraženiji kako dijete stari. Kasnije, stanje uzrokuje naboranu kožu, zatajenje bubrega, gubitak vida i aterosklerozu i druge kardiovaskularne probleme. Preovladava sklerodermija, otvrdnuće i zatezanje kože na trupu i ekstremitetima. Ljudi kojima je dijagnosticiran ovaj poremećaj obično imaju mala, krhka tijela, poput onih starijih odraslih osoba. Glava je obično velika uz tijelo, sa uskim, naboranim licem i kljunastim nosom. Uočljive su istaknute vene na koži glave (koje su očiglednije zbog alopecije), kao i istaknute oči. Mišićno-koštana degeneracija uzrokuje gubitak tjelesne masti i mišića, ukočenost zglobova, iščašenja kuka i druge simptome koji općenito izostaju u nestarijoj populaciji. Pojedinci obično zadržavaju tipičan mentalni i motorni razvoj.
Uzrok
Hutchinson-Gilfordov sindrom (HGPS) je izuzetno rijedak autosomno dominantan genetički poremećaj u kojem se simptomi koji liče na aspekte starenja manifestiraju u vrlo ranoj dobi. Njegova pojava je obično posljedica sporadične mutacije zametne linije; iako je HGPS genetički dominantan, oboljeli gotovo nikada ne žive dovoljno dugo da imaju djecu, što ih sprječava da prenesu poremećaj na novu generaciju. HPGS je uzrokovan mutacijama koje slabe strukturu ćelijskog jedra, što otežava normalnu ćelijsku diobu. Histonska oznaka H4K20me3 uključena je i uzrokovana de novo mutacijama koje se javljaju u genu koji kodira lamin A. Lamin A je napravljen, ali nije pravilno prerađen. Ova loša prerada stvara abnormalnu jedarnu morfologiju i neorganiziran heterohromatin. Pacijenti također nemaju odgovarajuću popravku DNK, a imaju i povećanu genomsku nestabilnost.
U normalnim uslovima, gen LMNA kodira strukturni protein zvani prelamin A, koji prolazi kroz niz koraka prerade prije nego što postigne svoj konačni oblik, zvani lamin A. Prelamin A sadrži sekvencu CAAX,  gdje je C cistein, A alifatska aminokiselina, a X bilo koja aminokiselina. Ovaj motiv na karboksilterminalu proteina pokreće tri uzastopne enzimske modifikacije. Prvo, protein farneziltransferaza katalizira dodavanje farnezilnog dijela cisteinu. Drugo, endoproteaza koja prepoznaje farnezilirani protein katalizira cijepanje peptidne veze između cisteina i -aaX. U trećem koraku, izoprenilcistein karboksil-metiltransferaza katalizira metilaciju karboksilterminalnog farnezil cisteina. Farnezilirani i metilirani protein se transportuje kroz jedarne pore do unutrašnjost jedra. U jedru, protein se cijepa pomoću proteaze zvane cink-metalopeptidaza STE24 (ZMPSTE24), koja uklanja posljednjih 15 aminokiselina, što uključuje farnezilirani cistein. Nakon cijepanja proteasoma, prelamin A naziva se lamin A. U većini sisarskih ćelija, lamin A, zajedno sa laminom B1, laminom B2 i laminom C, čini jedarnu laminu, koja obezbeđuje oblik i stabilnost unutrašnjem jedarnom omotaču.
Prije kasnog 20. stoljeća, istraživanja o progeriji dala su vrlo malo informacija o sindromu. Godine 2003. otkriveno je da je uzrok progerije tačkasta mutacija na poziciji 1.824 gena "LMNA", koji citozin zamjenjuje timinom. Ova mutacija stvara 5' skriveno mjesto prerade unutar egzona 11, što rezultira kraćim transkriptom iRNK od normalnog. Kada se ova kraća iRNK translatira u protein, proizvodi abnormalnu varijantu proteina prelamin A, koji se naziva progerin. Progerinova farnezilna grupa ne može se ukloniti jer mjesto cijepanja ZMPSTE24 nedostaje progerinu, tako da je abnormalni protein trajno vezan za jedarni rub. Jedan rezultat je da jedarna lamina ne pruža jedarnom omotaču dovoljnu strukturnu potporu, što uzrokuje da poprimi abnormalan oblik. Pošto je podrška koju jedarna lamina normalno pruža neophodna za organizovanje hromatina tokom mitoze, slabljenje jedarne lamine ograničava sposobnost ćelije da se dijeli. Međutim, malo je vjerovatno da će defektna ćelijska dioba biti glavni nedostatak koji vodi do progerije, posebno zato što se djeca normalno razvijaju bez ikakvih znakova bolesti do otprilike jedne godine. Farnezilovane varijante prelamina A također dovode do defektne popravke DNK, što može imati ulogu u razvoju progerije. Ekspresija progerina također dovodi do kvarova u uspostavljanju polarnosti ćelija fibroblasta, što se također vidi u fiziološkom starenju.
Do danas, poznato je preko 1.400 jednonukleotidnih polimorfizama (SNP) u genu LMNA. Manifestiraju se kao promjene u iRNK, splajsingu ili aminokiselinskoj sekvenci (npr. Arg471Cys, Arg482Gln, Arg527Leu, Arg527Cys, i Ala529Val ).
Progerin također može imati ulogu u normalnom ljudskom starenju, jer se njegova proizvodnja aktivira u tipskiim senescentnim ćelijama.
Za razliku od drugih "bolesti ubrzanog starenja" (kao što su Wernerov sindrom, Cockayneov sindrom ili xeroderma pigmentosum), progerija ne može biti direktno uzrokovana defektnom popravka DNK. Svaka od ovih bolesti uzrokuje promjene u nekoliko specifičnih aspekata starenja, ali nikada u svakom aspektu odjednom, pa se često nazivaju "segmentna progerija".
U 2003. Izvještaj u časopisu Nature naveo je da progerija može biti mutacija de novo za dominantnu osobinu. Razvija se tokom diobe ćelije kod novozačetog zigota ili u gametima jednog od roditelja. Uzrokuju ga mutacije u LMNA (lamin A protein) gen na hromosomu 1; mutirani oblik lamina A obično je poznat kao progerin. Jedan od autora/ica, Leslie Gordon, bila je ljekar i nije znala ništa o progeriji sve dok njenom vlastitom sinu, Samu, nije dijagnosticirana u dobi od 22 mjeseca. Gordon i njen suprug, pedijatar Scott Berns, osnovali su Progeria Research Foundation.